SK Úradný vestník Európskej únie C 13/34

Výňatok z rozhodnutia týkajúceho sa banky Bank of Credit and Commerce International podľa smernice Európskeho parlamentu a Rady 2001/24/ES o reorganizácii a likvidácii úverových inštitúcií

2010/C 13/10

Bank of Credit and Commerce International Holdings (Luxembourg) SA

Bank of Credit and Commerce International SA

Bank of Credit and Commerce International (Overseas) Ltd.

Credit and Finance Corporation Ltd.

International Credit and Investment Company (Overseas) Ltd.

LIKVIDAČNÉ KONANIE BCCI

Lehota na prihlásenie pohľadávok

V procese likvidácie uvedených spoločností BCCI/ICIC/CFC (ďalej len „likvidačné konanie BCCI“) z Kajmaních ostrovov, Luxemburska, Anglicka a Spojených arabských emirátov (všetky krajiny sú zmluvnými stranami dohody o spoločnom postupe z 10. novembra 1994, ktorá upravuje koordinovanú likvidáciu skupiny BCCI na celom svete) sa vykonali formálne kroky na stanovenie konečnej lehoty na prihlásenie pohľadávok.

Konečný termín na prihlásenie pohľadávok – 31. marca 2010

Konečný termín, do ktorého musia veritelia prihlásiť svoje pohľadávky, aby získali dividendy v ktoromkoľvek z likvidačných konaní BCCI, sa úradne stanovil na 31. marca 2010. Veritelia, ktorí svoju pohľadávku neprihlásia do stanoveného termínu, strácajú nárok na výplatu všetkých už splatných dividend, ako aj všetkých budúcich dividend. Na prihlásenie pohľadávky je potrebné sa čo najskôr skontaktovať s likvidátorom podľa kontaktných údajov uvedených na konci tohto oznámenia. Potom veritelia dostanú formulár na dokazovanie dlhu (Proof of Debt), ktorý je potrebné zaslať naspäť so všetkými dôkazmi na podporu pohľadávky tak, aby ho likvidátor dostal najneskôr 31. marca 2010.

Prihlásenie pohľadávok priamo v likvidačných konaniach BCCI v Luxembursku a v Spojených arabských emirátoch sa musí zaslať doporučene. Prihlásenie pohľadávok priamo v likvidačných konaniach BCCI na Kajmanských ostrovoch a v Anglicku sa odporúča takisto zaslať doporučene, pokiaľ je to možné, aby bolo možné overiť ich doručenie v stanovenom termíne.

Prihlásené pohľadávky

Ak sa pohľadávka už prihlásila, avšak likvidátor ju zatiaľ neuznal (čiastočne alebo v plnej výške), ani nezamietol (čiastočne alebo v plnej výške), je potrebné sa čo najskôr skontaktovať s likvidátorom podľa kontaktných údajov uvedených na konci tohto oznámenia. Veritelia v likvidačných konaniach v Luxembursku, ktorí sa nachádzajú v situácii podľa predchádzajúcej vety, musia pohľadávku prihlásiť znovu, doporučenou poštou adresovanou likvidátorovi v Luxembursku, a to pred 31. marcom 2010. V opačnom prípade strácajú nárok na prihlásenie pohľadávky.

Ak sa pohľadávka už prihlásila, avšak veriteľ sa domnieva, že nedostal plný prospech zo 7 dividend, na ktorý má nárok (v súčasnosti dosahujúci 86,5 % u bežných pohľadávok), je potrebné sa čo najskôr skontaktovať s likvidátorom podľa kontaktných údajov uvedených na konci tohto oznámenia.

Všetkých veriteľov upozorňujeme, že sa vyžaduje predloženie samostatného formulára na dokazovanie dlhu (Proof of Debt) ku každému samostatne vedenému účtu, ako aj predloženie samostatného formulára pre akúkoľvek inú jednotlivú pohľadávku. V opačnom prípade sa má za to, že sa konkrétna pohľadávka neprihlásila a mohla by sa z výplaty dividend vylúčiť.

Majiteľom vkladov, ktorí dostali platbu zo systému poistenia vkladov, mohol teraz vzniknúť nárok na výplatu v jednom z likvidačných konaní BCCI. Skontaktujte sa s príslušným likvidátorom.

NÁKLADY NA LIKVIDÁCIU/SLUŽBY POSKYTNUTÉ V LIKVIDAČNÍCH KONANIACH BCCI

Každá strana, ktorá v rámci likvidačných konaní BCCI poskytla služby alebo má finančnú pohľadávku, ktorá predstavuje náklad akéhokoľvek z týchto likvidačných konaní, a dosiaľ nedostala platbu, by sa mala bezodkladne skontaktovať s príslušným likvidátorom podľa kontaktných údajov uvedených na konci tohto oznámenia.

ĎALŠÍ PRIEBEH LIKVIDAČNÝCH KONANÍ

Likvidátori pokračujú v rôznych konaniach na vymáhanie pohľadávok, a pokiaľ tieto konania nebudú skončené, nepristúpia k záverečnej fáze likvidácie.

Bank of Credit and Commerce International Holdings (Luxembourg) SA Bank of Credit and Commerce International SA — Luxembourg BCCI SA (In Liquidation) 2a, Kalchesbruck 1852 Luxembourg LUXEMBOURG Tel. +352 4364-641 Fax +352 4266-61

Bank of Credit and Commerce International SA — England/Isle of Man/Scotland BCCI SA (In Liquidation) Athene Place, 5th Floor 66 Shoe Lane London EC4A 3BQ UNITED KINGDOM Tel. +44 2070070800 Fax +44 2070070799 e-mail: ukbcci@deloitte.co.uk

Bank of Credit and Commerce International SA — United Arab Emirates Liquidation Administration of UAE Branches of BCCI (SA) Luxembourg PO Box 2255 Abu Dhabi UNITED ARAB EMIRATES (UAE) Tel. +971 26663204 / 26650600 Fax +971 26658254